### Beslutning

Godkendt.

### Sagsfremstilling

## Resume og sagens baggrund

Beslutning om fredning af [adresse] med omgivelser er truffet i 2013 (Bilag 1). Ønsket om fredning blev rejst af Foreningen for By- og Landskabskultur. Fredningen blev påklaget af Kalundborg Kommune men efterfølgende stadsfæstet af Kulturstyrelsen.

Teknik og Miljøudvalget har ønsket en orientering om [adresse] mulighed for at ansøge Slots- og Kulturstyrelsen om at få fredningen ophævet, eller afklaring af hvilke tiltag der kan forenkle sagsgangen i forbindelse med ændringer og ombygninger af den fredede bebyggelse.

## Indstillinger

Chefen for Plan, Byg og Miljø indstiller, at udvalget tager orienteringen til efterretning.

## Behandling

Teknik- og Miljøudvalget.

## Sagsfremstilling

Fredningen omfatter matr.nr. 13 f. med bygningsanlæg og omgivelser, der er opført i 1977 som en tilføjelse til den i 1963 opførte hal ved [adresse]. Det fredede anlæg er tegnet af arkitektfirmaet Sabine Koch og Hanne Friis og landskabsarkitekt Richard Nissen.

Formålet med fredningen er at sikre bygningsanlægget, der både materialiserer samtidens idealer om det sunde liv med aktive fritidsinteresser, og samtidigt tilpasser sig det omkringliggende kulturmiljø. I fredningen lægges der til grund, at anlægget er et fremragende og enestående eksempel på helstøbt brutalistisk arkitektur, samt at anlægget skalamæssigt m.m. er tilpasset skrænten de ligger på og den omkringliggende markante arkitektur i [adresse].

Det fremhæves også, at anlæggets ydre og indre er kendetegnet ved en synlig konstruktiv enkelhed og ærlighed, der understreger interessen for de anvendte materialers tekniske og æstetiske kvaliteter og, at anlægget fremstår med stor autenticitet og ikke har undergået væsentlige ændringer gennem tiden. Dette kommer, både i det indre og i det ydre, til udtryk i anlæggets oprindelige materialeholdning, bearbejdning og detaljering, herunder opretholdelsen af de rå, men omhyggeligt bearbejdede betonoverflader med støbte fliser og bræddeforskallede vægge, hvide stafferinger omkring vinduer og døre samt fritstående, cirkulære håndlister i metal.

Kort historik (de enkelte punkter er beskrevet nærmere i bilag 1.)

* **1. maj, 2013**:Kalundborghallerne blev indstillet til fredning af Det Særlige Bygningssyn
* **13. august 2013**: Kalundborg Kommune sendte høringssvar til Kulturstyrelsen
* **11. november 2013**: Kulturstyrelsen traf afgørelse om at frede af [adresse]
* **5./9. december 2013**: Kalundborg Kommune og Bygningskultur Kalundborg påklagede afgørelsen til Kulturministeriet.
* **27. marts 2014**: Kalundborg Kommune svarede på udsendt partshøring vedrørende Kulturstyrelsens udtalelse i sagen
* **12. juni 2014**: Kulturministeriet har truffet endelig afgørelse, og stadfæster Kulturstyrelsens afgørelse om fredning

Retsvirkninger af fredningen

Af ”Lov om bygningsfredning og bevaring af bygninger og bymiljøer” fremgår at:

* § 9. En fredet bygning skal af ejeren eller brugeren holdes i forsvarlig stand, herunder tæt på tag og fag.

* § 10. Alle bygningsarbejder vedrørende en fredet bygning kræver tilladelse fra kultur-ministeren, hvis arbejderne går ud over almindelig vedligeholdelse, jf. dog stk. 5 og 6.

* § 11. Nedrivning af en fredet bygning kræver tilladelse af kulturministeren.

Både små og store bygningsændringer af en fredet ejendom kræver tilladelse fra [adresse] og Kulturstyrelsen. Almindelig vedligeholdelse kan udføres uden tilladelse. Bygningsarbejder som udføres i overensstemmelse med en manual for bygningen kan iværksættes jf. § 10, stk. 5 og 6. En manual beskriver, hvordan konkrete bygningsarbejder i en bestemt fredet bygning må udføres. Manualen skal være godkendt af Slots- og Kulturstyrelsen.

Mulighed for ophævelse af fredningen

[adresse] og Kulturstyrelsen kan i særlige tilfælde ophæve en fredning, hvis bygningen ikke længere har tilstrækkelige arkitektoniske eller kulturhistoriske værdier til, at en fredning giver mening, eller er nedbrudt pga. brand eller f.eks. ved angreb af ægte hussvamp.

En fredningsophævelse følger samme procedure som en nyfredning, og alle kan indsende forslag til ophævelse af fredning.

Det betyder, at Slots- og Kulturstyrelsen, efter modtagelse af forslag om ophævelse af fredning, besigtiger og vurderer bygningen. Derefter vurderer Det særlige bygningssyn sagen. Hvis det besluttes, at der skal rejses sag om ophævelse af fredningen, sendes forslaget  i offentlig høring, hvorefter styrelsen træffer afgørelse, der annonceres med 4 ugers klagefrist.

Administrationens vurdering

Kalundborghallerne er ikke berørt af ændret tilstand som beskrevet herover, og da fredningen kun er ca. 10 år gammel, er det næppe muligt at få ophævet fredningen. Det bemærkes, at fredningskendelsen foreslår udarbejdelse af en manual for udførelse af visse arbejder i [adresse]. Ressourceforbrug i Kalundborg Kommune til udarbejdelse af manual er afhængig af, hvor mange ressourcer Slots- og Kulturstyrelsen vil bidrage med.

## Økonomiske konsekvenser

Ingen.